Nu er der pludselig ikke så langt fra våde kolde Nordjylland til sol og varme på den tropiske ø Tenerife. Fra den 31. oktober flyver Norwegian nemlig direkte dertil fra Aalborg Lufthavn. - Med endnu en ny Norwegian-rute fra Aalborg Lufthavn får vores kunder direkte adgang til det solrige Tenerife i de kolde og våde danske vintermåneder. Det er en af vores allermest populære destinationer i netværket, så vi er glade for også at kunne tilbyde vores nordjyske kunder at rejse direkte til den spanske varme med Norwegian, siger Magnus Thome Maursund, kommerciel direktør i Norwegian. Den nye direkte rute til Tenerife med Norwegian flyves en gang om ugen på tirsdage indtil afslutningen af vintersæsonen i marts 2024. Flere varme destinationer Tilbage i februar offentliggjorde Bravo Tours charternyheden La Palma, derudover er der også afgange til Barcelona og Alicante. - Vi er glade for nyheden og samarbejdet med Norwegian, som i år også har resulteret i sommernyhederne Barcelona og Alicante og nu vinternyheden Tenerife. Der er endnu større potentiale i charter- og ruteudbuddet fra Aalborg i vinterhalvåret, hvorfor vi fortsat arbejder med at tiltrække nye destinationer til vores rejselystne gæster, siger lufthavnsdirektør Niels Hemmingsen. Flybilletter til den nye rute mellem Aalborg og Tenerife er lagt til salg.

Referat:
Billetterne er allerede sat til salg.